Man leer op die harde manier om nie sy foon by die werk te laat rondlê nie
JY LEES NOU Man leer op die harde manier om nie sy foon by die werk te laat rondlê nie
Deur Lauren Klaasen
Dié storie sal jou waarskynlik twee keer laat dink voor jy jou foon op jou lessenaar by die werk los!
Dit sal jou waarskynlik twee keer laat dink oor daardie kennisgewings wat op jou skerm opduik...
Boodskappe wat vir ’n iPhone-gebruiker se oë bedoel was, het openbare kennis geword nadat ’n Skotse skrywer, Kat, ’n foto Saterdag getwiet het met die woorde: “Iemand het sy foon by my vriend se werk vergeet.”
Ongelukkig vir die arme ou het daar ’n paar boodskappe vir hom gewag wat hom sou laat bloos – en die kennisgewings op die skerm het beteken enige nuuskierige verbyganger kon dit lees sonder om die toestel te ontsluit, berig The Mirror.
Die nuuskierige verbyganger wou hul kollega se skandes met die wêreld deel en het ’n foto van die skreeusnaakse boodskappe in die sosiale media gedeel.
Die foto wys daar is ’n oproep van sy ma, gevolg deur WhatsApp-boodskappe vol vloekwoorde van die eienaar se ma en nog ’n boodskap van Gaz wat volgens The Sun sy broer is. Die foto het vinnig op Twitter versprei – daar is reeds 25 000 hertwiets en 67 000 mense het binne enkele dae die like-knoppie gekliek. “Aan mense wat my gevolg het oor Gaz en sy vermiste wors, ek is bevrees ek het nie enige nuus oor of hy met net twee reggekom het nie,” het Kat op nuuskieriges se kommentaar gereageer.
People who have followed me because of Gaz and his missing sausage, I'm afraid I have no update as to whether he managed on just two. — Kat (@katobell) January 29, 2017
Sy het later ontdek die wors waarvan gepraat is, is Quorn-wors, wat “dinge nog meer absurd gemaak het”.
@geldergoddessH don't spread it around or anything, but I found out earlier today that it was Quorn sausages, rendering it even more absurd. — Kat (@katobell) January 29, 2017
Bronne: The Mirror, The Sun, Mashable